EXAMEN PHILOSOPHICUM - DISTRIKTSVARIANTEN

STUDIEOPPLEGG OG PENSUM 

Våren 2008
Eksamen philosophicum (ex.phil.) er ein obligatorisk del av bachelorgraden og er, med einskilde unnatak, obligatorisk for alle som vil oppnå ein grad ved Universitetet i Tromsø. Studentane tar normalt emnet i første semester saman med Examen facultatum (ex.fac.) og/eller fagemne frå studieprogrammet dei er tekne opp i.

Distriktsvarianten er eit tilbod til å kunne avleggje eksamen i ex.phil. på grunnlag av sjølvstudium eller undervisning arrangert av ein ikkje-universitær institusjon i Nord-Noreg, t.d. Folkeuniversitetet eller Forsvaret. Tilbodet er til dei studentane som ikkje har høve til å følgje undervisninga i Tromsø. 

Distriktsvarianten skil seg frå Tromsøvarianten både når det gjeld undervisningsopplegg, pensum og eksamensform.
Intituttet har ikkje noko undervisningstilbod, men da pensum i filosofihistorie er likt Tromsøvarianten sitt pensum, kan ein ha nytte av å følgje førelesingane i filosofihistorie om det passar.
Eit hefte med tidlegare gitte eksamensoppgåver, som kan vere til hjelp under arbeidet med pensum, er tilgjengelig på heimesidene til Institutt for filosofi..

Instituttet har ein kontaktperson for Distriktsvarianten som ein kan vende seg til dersom ein har problem og faglege spørsmål:
Atle Måseide: atlem@fil.uit.no, tlf. 777 44325.
Hovudområda er filosofihistorie og vitskapsteori eller etikk. Studiets målsetting er å gjere studentane kjende med vesentlege spørsmål ein kan stille til menneskeleg erkjenning og til moralsk og politisk praksis, slik dei er blitt stilte i løpet av filosofiens historie og i dag. Studiet skal gi ei elementær innføring i vitskapleg tenking, evt. i sentrale etiske posisjonar og etisk argumentasjon.
Pensum består av filosofihistorie, som er obligatorisk for alle, og i tillegg ein av følgjande tre disiplinar: vitskapsteori, semantikk med argumentasjonsteori eller etikk. 
Vi rår studentar utan undervisningstilbod til å velje det første eller det siste alternativet. Det er lettare å arbeide med vitskapsteori eller etikk på eiga hand.
Eksamen er ei 6 timars skriftleg prøve, der alle skal svare på oppgåva i filosofihistorie. I tillegg skal ein svare på oppgåva i ein av dei tre valfrie disiplinane. Det er ikkje høve til å ha med seg hjelpemiddel av noko slag. I kvar av disiplinane blir det gitt alternative oppgåver.
Normalt bør eit oppgåvesvar vere på mellom 2 og 4 sider i kvar disiplin.

Skriftleg eksamen: fredag 30. mai, kl.15.00.
Pensum:

FILOSOFIHISTORIE:

Skirbekk, Gunnar og Gilje, Nils: Filosofihistorie, Universitetsforlaget, Oslo 2007. (8.utg.) 
Kapittel 1. Førsokratisk filosofi 

Kapittel 2. Sofistane og Sokrates   

Kapittel 3. Platon   

Kapittel 4. Aristoteles

Kapittel 7. Framveksten av naturvitenskapen

Kapittel 9, A: Descartes  

Kapittel 12. Hume  

Kapittel 14. Kant (med unnatak av avnitt D)
Kapittel 16. Hegel  

Kapittel 17. Marx (med unnatak av avsnitt E og F 

Kapittel 19, B: Nietzsche.  

Det er i tillegg til filosofihistorie fritt val mellom 1, 2 eller 3:

1. PRAKTISK FILOSOFI:

Wyller, Truls: Etikkens historie. Cappelen akademisk forlag as, Oslo 1996. 

2. VITSKAPSTEORI:

Fjelland, Ragnar: Innføring i vitenskapsteori. Universitetsforlaget, Oslo 1999.

Kap.1 (kursorisk),  Kap.2, avsnitta 5, 6 og 7,   Kap.3, avsnitta 1, 2 og 4,

Kap.4, avsnitta 4 og 5,   Kap.5,   Kap.6,   Kap.7,   Kap.9,   Kap.10, avsnitta 1, 2 og 3. 

3. PRAKTISK SEMANTIKK M/ARGUMENTASJONSTEORI

Næss, Arne: En del elementære logiske emner. Universitetsforlaget, Oslo 1986.

Kap.1,   Kap.2 (1-6),   Kap.3,   Kap.4,   Kap.6,   Kap.7 (kursorisk).

INSTITUTT FOR FILOSOFI

Det samfunnsvitskaplege fakultet

(SVF)

Universitetet i Tromsø

9037 Tromsø
